|  |  |  |  |
| --- | --- | --- | --- |
| МЭР  ГОРОДА НИЖНЕКАМСКА  РЕСПУБЛИКИ ТАТАРСТАН  пр. Строителей, д. 12, г. Нижнекамск, 423570 | Herb | | ТАТАРСТАН РЕСПУБЛИКАСЫ  ТҮБӘН КАМА ШӘҺӘРЕ  МЭРЫ  Төзүчеләр пр., 12 нче йорт, Түбән Кама шәһәре, 423570 |
| **ПОСТАНОВЛЕНИЕ**  № 15 | | **КАРАР**  29 нчы май 2020 ел | |

«Түбән Кама шәһәренең 29 микрорайонын җылылык белән тәэмин итү өчен җылылык үткәргече салу» объекты буенча территорияләрне планлаштыру проектын һәм межалау проектын карау буенча гавами тыңлаулар билгеләү турында

Россия Федерациясе Шәһәр төзелеше кодексының 46 статьясы нигезендә, Түбән Кама шәһәр Советының «Татарстан Республикасы Түбән Кама шәһәре му-ниципаль берәмлегендә гавами тыңлаулар оештыру һәм үткәрү тәртибе турында» 2006 елның 13 октябрендәге 24 номерлы карарына, Түбән Кама шәһәре муниципаль берәмлеге Уставына таянып, карар бирәм:

1. «Түбән Кама шәһәренең 29 микрорайонын җылылык белән тәэмин итү өчен җылылык үткәргече салу» объекты буенча территорияләрне планлаштыру проектын һәм межалау проектын карау буенча гавами тыңлаулар билгеләргә (1 нче кушымта, 2 нче кушымта).

2. Гавами тыңлаулар үткәрү буенча комиссиясе составын расларга (3 нче кушымта).

3. Билгеләргә:

3.1. гавами тыңлауларны оештыручы итеп, гавами тыңлаулар үткәрү буенча комиссияне;

3.2. проект экспозициясен ачу урыны – Түбән Кама шәһәре, Мәктәп бульвары, 2А йорт, 1 кат холы адресы буенча Түбән Кама муниципаль районы күпфункцияле үзәге (алга таба – КФҮ);

3.3. проект экспозициясен ачу датасы – 2020 елның 3 июне;

3.4. проект экспозициясен үткәрү сроклары – 2020 елның 3 июненнән 2020 елның 3 июленә кадәр;

3.5. проект экспозициясендә булырга мөмкин булган көннәр һәм сәгатьләр - Түбән Кама муниципаль районы КФҮ эш режимы нигезендә (дүшәмбе, чәршәмбе, пәнҗешәмбе, шимбә: 08:00 дән 18: 00 гә кадәр; сишәмбе: 08:00 дән 20:00 гә кадәр; җомга: 07:00 дән 17:00 гә кадәр; якшәмбе: 08:00 дән 17:00 гә кадәр);

3.6. гавами тыңлаулар үткәрү вакыты – 2020 елның 3 июлендә 14:00 сәг.;

3.7. үткәрү урыны – Түбән Кама шәһәре, Мәктәп бульвары, 2А йорт, утырышлар залы адресы буенча Түбән Кама муниципаль районының күпфункцияле үзәге;

3.8. гавами тыңлауларда катнашучылар тарафыннан проектка кагылган тәкъдимнәр һәм искәрмәләр кертү тәртибе, сроклары һәм формасы - Россия Федерациясе Шәһәр төзелеше кодексының 5.1 статьясы 12 өлеше нигезендә идентификация узган гавами тыңлауларда катнашучылардан гавами тыңлауларда катнашучылар җыелышын үткәрү барышында язма һәм телдән, Төзелеш һәм архитектура идарәсе адресына язмача, шулай ук әлеге карарның 3.2., 3.4., 3.5. пунктлары нигезендә экспозиция үткәрү урыны һәм вакыты буенча проект экспозициясенә килүчеләрне исәпкә алу китабына (журналына) язу юлы белән тәкъдимнәр һәм искәрмәләр кабул ителә.

4. Татарстан Республикасы Түбән Кама муниципаль районы Советының җәмәгатьчелек һәм гаммәви мәгълүмат чаралары белән элемтә бүлегенә 2020 елның 3 июнене кадәр әлеге карарны гаммәви мәгълүмат чараларының матбугат басмаларында, Түбән Кама муниципаль районының рәсми сайтында бастырып чыгаруны тәэмин итәргә.

5. Гавами тыңлаулар үткәрү буенча комиссиягә:

5.1. гавами тыңлаулар үткәрү турында хәбәрне, проект һәм мәгълүмати материалларны Түбән Кама муниципаль районы КФҮ нең мәгълүмати стендында 2020 елның 3 июнене кадәр урнаштырырга;

5.2. проект экспозициясен уздыруны һәм экспозициягә килүчеләргә консультация бирүне, гавами тыңлауларда катнашучылар җыелышын уздыруны, гавами тыңлаулар беркетмәсен һәм нәтиҗәләрен рәсмиләштерүне тәэмин итәргә;

5.3. әлеге карар билгеләгән срокларда һәм каралган тәртип нигезендә гавами тыңлауларны әзерләргә һәм үткәрергә;

5.4. гавами тыңлаулар нәтиҗәләре буенча йомгакны гаммәви мәгълүмат чараларының матбугат басмаларында, Түбән Кама муниципаль районының рәсми сайтында һәм Түбән Кама муниципаль районы КФҮнең мәгълүмати щитларында урнаштырырга.

6. Әлеге карарның үтәлешен тикшереп торуны гавами тыңлаулар үткәрү буенча комиссиягә йөкләргә.

А.Р. Метшин


Татарстан Республикасы

Түбән Кама шәһәре Мэрының

2020 елның 29 нчы май

15 нче номерлы карары белән расланган

1 нче кушымта




Татарстан Республикасы

Түбән Кама шәһәре Мэрының

2020 елның 29 нчы май

15 нче номерлы карары белән расланган

2 нче кушымта



Татарстан Республикасы

Түбән Кама шәһәре Мэрының

2020 елның 29 нчы май

15 нче номерлы карары белән расланган

3 нче кушымта

Татарстан Республикасы Түбән Кама шәһәрендә территорияләрне планлаштыру проектын һәм межалау проектын карау буенча гавами тыңлаулар үткәрү

комиссиясе составы

|  |  |  |
| --- | --- | --- |
| Хаҗиев Р.Ә. | - | Татарстан Республикасы Түбән Кама муниципаль районы Башкарма комитеты җитәкчесе урынбасары (төзелеш мәсьәләләре буенча), комиссия рәисе; |
| Әхмәдиева А.Г. | - | ТР Түбән Кама муниципаль районы Башкарма комитеты-ның Түбән Кама муниципаль районы Төзелеш һәм архитектура идарәсе башлыгы. |
| Комиссия әгъзалары: | | |
| Баландин Д.И. | - | Түбән Кама шәһәре Башкарма комитеты җитәкчесе; |
| Нуртдинов И.Н. | - | Түбән Кама шәһәре Мэры урынбасары, «ВК и ЭХ» АҖ генераль директоры; |
| Ханов Ф.Г. | - | Татарстан Республикасы Түбән Кама муниципаль районы Башлыгы киңәшчесе; |
| Сираҗетдинов Э.Р. | - | Татарстан Республикасы Түбән Кама муниципаль районы Башкарма комитеты архитекторы; |
| Мингалиева А.Р. | - | ТР «Түбән Кама муниципаль районы» муниципаль берәмлегенең «Җир һәм мөлкәт мөнәсәбәтләре идарәсе» МКУ башлыгы; |
| Мостафин Р.Р. | - | Татарстан Республикасы Түбән Кама муниципаль районы Башкарма комитетының Түбән Кама муниципаль районы Төзелеш һәм архитектура идарәсе башлыгы урынбасары. |